o
Suurin osa Israeliin tulevista turvapaikanhakijoista on kotoisin
Eritreasta, Sudanista, Norsunluu- rannikolta ja Kongosta.
Eniten heitä on Eritreasta.
Nämä ihmiset todistavat paenneensa Eritreassa vallitsevaa diktatuuria.
Siellä ei ole puhe- eikä liikkumisvapautta,
eikä poliittisia oikeuksia.
Hallituksen vastustajia vangitaan ja kidutetaan.
Eritreassa on pakollinen armeijapalvelu, johon
pojat otetaan hyvin nuorina ja ilman kotiuttamispäivämäärää.
Monet tänne tulleet ovat paenneet tätä tilannetta.
Pakolaiset alkoivat tulla Israeliin kun ilmeni, että Egyptissä
heidän asemansa oli turvaton.
Siellä ei ole järjestäytynyttä yhteyttä YK:n pakolaisjärjestöön.
Egyptin vankilaolot ovat hyvin vaikeat ja
olemme kuulleet todistuksia väkivallasta siellä.
He pakenevat minne vain voivat
turvatakseen elämänsä.
Emme voi ummistaa silmiä, kun ihmi- set yrittävät päästä mihin tahansa,
kuten Libyan kautta Eurooppaan.
Viime aikoina on yhä enemmän niitä, jotka ovat yrittäneet Eurooppaan,
mutta eivät ole onnistuneet.
Se, että Eurooppa on sulkenut ovensa, on suurin syy tähän uuteen
Israeliin suuntautuvaan muuttoon.
Pakolaiset hakeutuvat yleensä sinne, missä heillä on yhteisö.
Tel Avivissa sijaitsevat avustus- järjestöt ja tämä terveysasema.
He tulevat tänne etsimään elinmahdollisuuksia.
Pakenin maastani syyskuussa 2004 sen poliittisen epävakauden takia.
En voinut jäädä sinne ja päädyin orjaksi
ja pakolaiseksi Eritrean naapurimaihin.
Olin Keniassa, Etiopiassa, Suda- nissa, Libyassa ja nyt Israelissa.
Eritrean hallinto harjoittaa tappamista, pakkosiirtoja,
ihmisten myymistä arabimaihin.
Ihmisiä on myyty esim. Kuwaitiin tiettyä rahasummaa vastaan.
Eritreassa ei ole perustuslakia eikä puolueiden vaihtuvuutta.
Siellä on diktatuurihallinto.
Eritrealaisilla ei ole oikeutta ilmaista mielipiteitään,
ei puhe-, liikkumis- tai lehdistön vapautta.
Ihmisten suut on suljettu ja silmät peitetty.
Sellaisissa oloissa eritrealaisten on lähdettävä
maastaan mahdollisimman pian.
Tästä syystä me eritrealaiset emme voi enää elää kotimaassamme,
vaan meidän on hakeuduttava demokraattisiin maihin, joissa
voimme hoitaa ongelmiamme.
Veljeni ovat ulkomailla, mutta äitini ja isäni ovat Eritreassa.
Emme voi keskustella politiikasta, vaan vain kertoa, miten voimme.
Jos puhelujamme kuunnellaan, heidät voidaan pidättää.
Jos käy ilmi, että toimin Eritrean hallintoa vastustavassa komiteassa,
vanhempani päätyvät vankilaan.
Tällainen on Eritrean hallinto.
Rakastamme valtiotamme.
Jos emme huuda ja varoita vaarasta tänään, huomenna on jo myöhäistä.
Muistakaa, mitä sanon, tallentakaa se arkistoihinne.
Joko valtio karkotta heidät tai kansalaiset tekevät sen.
On parempi, että valtio tekee sen järjestäytyneesti.
-Palauttakaa heti-
En tullut tänne omasta halustani.
Se, että Libya, Italia ja Euroopan Komissio päättivät
sulkea Välimeren, oli ainut syy Israeliin tulooni.
Halusin Eurooppaan, koska siellä on hyvä koulutus ja terveydenhuolto.
Israelissa en saa koulutusta, ter- veydenhoitoa enkä sopivaa työtä.
Tämä ei ole sitä, mitä odotin.
Emme aio jäädä pitkäksi aikaa pakolaisiksi Israeliin.
Kaikki eritrealaiset aikovat palata kotimaahansa, joka on
on nuori ja luonnonrikas valtio.
Haluamme palata ja elää siellä.
Emme jää Israeliin, emme etsi täkäläistä aviopuolisoa
emmekä hajota yhteisörakenteita.
Pyydämme poliittista turvapaikkaa.
Israelissa on hyvä ja toimiva terveydenhuolto,
jolla on riitävät resurssit.
Pakolaisille on annettava sosiaali- turvan takaava oleskelulupa.
He ovat väkivallan uhreja,
joilla on toisinaan fyysisiä ja psyykkisiä vammoja.
Heidän on saatava apua.
Sosiaaliturvan takaava oleskelulupa tekee eron statuksen ja
sosiaalisten oikeuksien välillä.
Jälkimmäisillä tarkoitan terveys- palveluja ja sosiaalitukia.
Se perustettiin, koska oli olemassa sairaanhoitotyhjiö,
jossa statuksettomat henkilöt eivät voineet saada hoitoa
muutoin kuin hätätapauksissa.
Sairaalat antoivat vain ensiapu- hoidon, ilman seurantaa.
Klinikallamme toimivat lääkärit, hoitajat ja lääketieteen opiskelijat
ovat kaikki vapaaehtoisia.
Teemme, minkä voimme, mutta emme ole ratkaisu koko ongelmaa.
Voimme hoitaa päivittäin vain 40 potilasta, kun tulijoita on 90.
Joudumme lähettämään monet pois.
Meillä ei ole resursseja, emmekä pidä tätä ratkaisuna.
Muutama vapaaehtoinen niin suurta väestöä varten.
Tarjoamme perushoidon ja olemme ns. Walk In-klinikka, johon sairas
vain kävelee sisään ja saa hoidon.
Täällä käy erikoislääkäreitä ja sairaanhoitajia ja on lääkäreitä,
jotka hoitavat potilaita maksutta omilla klinikoillaan.
Lähialueella on sairaaloita, jotka ottavat tietyn määrän potilaitamme.
Kaikki tämä on hyvin rajoitettua.
Jos on kyse leikkauksesta, syövästä tai HIV:stä,
emme kykene tarjoamaan ratkaisua.
Todistuslausuntojen mukaan beduiineilla on salakuljetusryhmiä,
joille pakolaiset maksavat tietyn rahasumman
päästäkseen Israelin rajalle.
Siinai on laaja autiomaa, jota ei voi ylittää hyppäämällä bussiin
tai omin avuin kävellen.
Tätä hyödyntäen on keksitty tapa käyttää hyväksi niitä,
jotka haluavat päästä Israeliin.
Viime vuodesta alkaen olemme kuulleet yhä enemmän kertomuksia.
Alussa klinikalle tuli naisia pyytämään aborttia.
Lääkärimme alkoivat kuulla syitä aborttipyynnöille.
Monet naiset kertoivat joutuneensa hyväksikäytetyiksi Siinailla.
Myöhemmin kuulimme lisää kuvauksia olosuhteista Siinailla.
Salakuljettajaryhmät, jotka kuljettavat heidät Siinain halki
pitävät pakolaisa panttivankeina ja kiduttavat heitä
kaikin hirvittävin tavoin, kuten hautaamalla heidät hiekkaan
tai sähköiskuja antamalla.
Naisia raiskataan toisten nähden.
Yleensä heidät sidotaan toisiinsa ketjuilla.
Heitä pidetään konteissa tai luolissa ilman ruokaa ja vettä.
Päiväksi annetaan yksi leipäpala.
Näin heiltä kiristetään lunnasrahoja.
Salakuljettajat kiduttavat pakolaisia ja pakottavat
heidät soittamaan perheilleen tai sukulaisilleen
Israelissa tai muualla
kiristääkseen heiltä lisää rahaa.
Heitä pidetään vankeina ja kidutetaan, kunnes raha tulee.
Sukulaiset kuulevat heidän huutonsa puhelimessa.
Pakolaisia voidaan pitää näissä oloissa
muutamasta päivästä kuukausiin.
Kertomuksista olemme ymmärtäneet, että lopulta heidät tuodaan
rajalle ja vapautetaan siellä.
Meille on tullut potilaita, joita Eyptin sotilaat
ovat ampuneet rajalla.
He juoksevat henkensä edestä sotilaita ja salakuljettajia pakoon.
He ylittävät rajan, jolla ei enimmäkseen ole aitaa.
Sitten he istuvat odottamaan, että Israelin armeija löytää heidät.
Heidät viedään Saharonim-pidätysleirille.
Jos heidät tunnistetaan erit- realaisiksi tai sudanilaisiksi,
heidät vapautetaan kuukaudessa.
Joskus ihmiset väittävät olevansa eritrealaisia, mutta
Israel ei tunnusta heitä.
Siinä tapauksessa heitä voidaan pitää pidätysleirillä kuukausia,
jonka jälkeen heidät vapautetaan.
Se on hyvin vaikeaa. Minä kuitenkin sain tarkat tiedot siitä,
kuinka löytää kunnollisen välittäjän Siinailla.
Voin itse ottaa yhteyttä häneen, koska puhun myös arabiaa.
Sain tarkat tiedot, kuinka päästä Siinaille ja selvitä siellä, enkä
joutunut maksamaan lunnaita tai päätynyt Hamasin välittäjien käsiin.
Olin todella onnekas, kun pääsin Israeliin turvallisesti.
Aluksi tulin vain vapaa- ehtoiseksi hoitajaksi, koska
olen sairaanhoitaja ja kätilö.
Kaksi kuukautta tein sairaanhoitajan työtä.
Huomasimme, että monilla oli arpia, he olivat masentuneita, ja
monet pyysivät aborttia emmekä tienneet, miksi.
Päätimme tutkia tarkemmin, mistä tämä kaikki johtui.
Halusimme mennä pintaa syvemmälle ja ymmärtää, mitä
näille ihmisille on tapahtunut.
Laadimme kaavakkeen ja aloimme haastatella uusia potilaitamme,
jotka olivat tulleet Siinailta.
He ovat yleensä Etiopiasta, Erit- reasta, Sudanista, Somaliasta
ja muista Afrikan maista.
Matkalle lähtiessään he ovat sopineet
tietystä maksusta helppoa matkaa vastaan.
He ovat sopineet esimerkiksi 2500 tai 3000 ¤:n maksusta.
Matka Sudanista Siinaille tapahtuu jo vaikeissa oloissa.
Jotkut kuolevat janoon ja nälkään.
Joskus autot kaatuvat ympäri ja monia ihmisiä kuolee.
Matka on hyvin traumaattinen.
Siinailla heitä odottaa uusi tragedia.
Välittäjät myyvät heidät toisille välittäjille
ja hinta vähintäänkin kolminkertaistuu.
Se voi olla jopa 20 000 ¤, ja jos rahaa ei ole, heitä kidutetaan.
Ensin heidät kaikki kytketään ketjuilla yhteen
hyvin pieneen hökkeliin tai luolaan.
Heitä hakataan, kunnes he suostuvat toimittamaan rahat.
Jos jollakin ei ole rahaa tai ketään, keneltä pyytää,
hänet pannaan orjatyöhön rakentamaan tai kaivamaan.
Heitä kohdellaan orjina ja he saavat hyvin vähän ruokaa ja vettä.
Pahinta on, että he joutuvat työskentelemään kahlittuina.
Se on hyvin traumaattista.
Eilen tapasin pojan, joka oli ollut 10 kk siellä, koska hänellä
ei ollut ketään maksajaa.
Häntä pidettiin 10 kuukautta pakkotyössä.
10 kk hän kärsi orjana kovassa työssä.
Hän oli vammautunut ja vapisi tarinaansa kertoessaan.
Jokaista tänne asti selviytyvää kohti kaksi tai kolme ihmistä
kuolee matkalla ennen Siinaille tuloa, siellä ollessaan tai
ylittäessään rajaa, jolloin egyptiläiset ampuvat heitä.
Laadimme kaavakkeen ja esitämme kaikille
Siinain kautta tulleille kysymyksiä matkasta,
kokemuksista ja heidän kohtaamastaan väkivallasta.
Annamme heille mahdollisuuden kertoa tarinansa.
Olemme koonneet projektista kaksi raporttia todistuslausuntoineen.
Tilastot eivät valehtele.
59% haastatelluista kertoi joutuneensa väkivallan kohteeksi.
He haluavat maailman tietävän siitä, vaikka se ei teekään mitään.
Olemme puhuneet varmaan maailman kaikkien lehtien toimittajille.
He ovat tulleet meille tai muihin järjestöihin
ja halunneet tietää, mitä näille ihmisille tapahtuu Siinailla.
En ole kuullut kenenkään todella auttavan näitä naisia,
jotka on raiskattu ja kärsivät nyt täällä.
He kuuntelevat ja sympatisoivat, mutta siinä kaikki.
En puhu enää toimittajille, koska he laativat myötätuntoa herättäviä
artikkeleita, mutta käytännössä kukaan ei tee mitään.
Olemme tehneet parhaamme ja kaikki potilaat tulevat meille,
mutta emme saa mitään tukea.
Koko maailma osoittaa myötätuntoa, mutta kukaan ei tartu toimeen.
Pakolaiset tulevat kertomaan, mitä tapahtui heille ja heidän
kotiin jääneille läheisilleen tai matkakumppaneilleen, joista
osa kuoli matkalla.
Osa kärsii edelleen ihmis- välittäjien käsissä, ja he haluavat
olla näiden ihmisten äänenä, joiden oma ääni ei kuulu.
Heidän, jotka kuolivat ja heidän, jotka ovat välittäjien käsissä.
He haluavat maailman tietävän.
Yritämme saada asiaa julkisuuteen ja mahdollisimman monen
ihmisen ja viranomaisen tietoon.
Kaikkien on tiedettävä, mitä Siinailla tapahtuu.
Esitämme vaatimuksen kahteen suuntaan.
Vaadimme Israelin hallitusta, terveys- ja sosiaaliministeriötä
auttamaan ja antamaan heille oikeuden terveydenhoitoon.
Vaadimme myös kansainvälistä yhteisöä puuttumaan siihen,
mitä tapahtuu Siinailla.
Tämä on ajankohtainen erityis- ongelma, joka on hoidettavissa.
Julkistamillamme raporteilla oli melko laaja mediakate maailmalla.
EU:ssa keskusteltiin ongelmasta ja pidimme tiedotustilaisuuden
Israelissa oleville diplomaateille, joten tietoa on saatavilla.
Ihmisiä kuitenkin edelleen kidu- tetaan ja heitä tulee tänne.
Jotakin on tehtävä.
Me jatkamme ja puutumme asiaan, kunnes tämä tulee loppumaan.
Emme voi jäädä katsomaan sivusta, kun ihmisiä kidutetaan.
Jatkamme, kunnes he saavat sosiaaliset oikeudet Israelissa
ja väkivalta Siinailla loppuu.
But the needy will not always be forgotten,
nor the hope of the afflicted ever perish. -Psalm 9:18
Taisteluni on auttaa heitä pitämään kiinni toivosta ja uskosta.
Vain usko ja Jumalan läheisyys antaa heille voimia.
Rohkaisen heitä ja vakuutan, että rukoilen heidän puolestaan
ja ymmärrän heidän kipunsa ja kärsimyksensä.
Yhdistän heidän kärsimyksensä Kristuksen kärsimykseen.
Rohkaisen heitä, että kuten Kristus voitti, niin hekin voivat voittaa.
He eivät saa sulkeutua kärsimykseensä ja unohtaa,
vaan unelmoida ja toivoa jälleen
ja rukouksessa lähestyä Jumalaa ja toisiaan.
He voivat vahvistua vain rukouksessa ja yhdessäolossa.
Siinä on minunkin rohkeuteni ja voimani, koska rukoilen ja uskon.
Vien kaikki heidän kärsimyksensä Jumalalle.
Vain Hän voi auttaa,
koska maailma on heidät unohtanut.
Heillä ei ole ääntä tai voimaa korottaa ääntään.
Vain Jumala voi kuulla ja ymmärtää heidän kärsimyksensä.
Niin syvän kärsimyksen vain Jumala voi parantaa.
Jos he kohottavat itkunsa Jumalan puoleen ja luottavat Häneen,
he parantuvat kokemuksistaan. Vain Jumala voi sen tehdä.
He heals the broken-hearted and binds up their wounds. -Psalm 147:3
Suomennos: Silja Bar David